b'\n_START_ARTICLE_\nSolnedgang\n_START_PARAGRAPH_\nSolnedgang er betegnelsen for det daglige f\xc3\xa6nomen, hvor Solen forsvinder bag horisonten. Fysisk set sker dette, fordi Jorden drejer om sin egen akse med en omdrejningstid p\xc3\xa5 et d\xc3\xb8gn. N\xc3\xa5r solen stiger op over horisonten kaldes det for solopgang._NEWLINE_Tidspunktet for solop- og solnedgang angives som tidspunktet for n\xc3\xa5r enten solens \xc3\xb8verste kant eller dens midte rammer horisonten. Det er imidlertid sj\xc3\xa6ldent at det bliver angivet hvilken metode der anvendes, og der er ofte flere minutters forskel p\xc3\xa5 forskellige mediers angivelse af solens op- og nedgangstidspunkter.'